Diari Oficial de la Generalitat Valenciana


Sumari del DOGV 6883, del 17-10-2012 (2012/9084)

Notificació de la interlocutòria dictada en el procés d'execució de títols judicials número 211/2012.
-----------------------------------------------------------------------------------------------------

### Dades del document

Número de DOGV
:   6883

Data del DOGV
:   17-10-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/9084


Organisme emissor
:   Jutjat Social Número 1 de Cartagena

Tipus de document
:   Anunci

Notificació de la interlocutòria dictada en el procés d'execució de títols judicials número 211/2012. [2012/9084]  
Número d'actuacions: execució de títols judicials 0000211/2012.  
Demandants: Veronika Valentinova Merincheva, Kamen Iliev Grozdanov, Radkov Nedyalkov Nedyalko, Rafael Aparisi Candela, Raul García Rivera, Temenuzhka Ivaylova Naydenova, Anton Gochev Petrov, Emiliya Alekova Sabeva, Leven Isaev Marinov i Ventsislav Mitkov Petkov.  
Advocat: Rafael Antonio Carmona Marí.  
Procurador/a: -  
Graduat/ada social: -  
Demandat: Escila Agropecuaria, SL, Lobrega Agrícola, SL, More Than Fruits, SL.  
Advocat/ada: -  
Procurador/a: -  
Graduat/ada social: -  
Rosa Elena Nicolás Nicolás, secretària judicial del Jutjat del Social número 001 de Cartagena, faig saber:   
Que en el procediment d'execució de títols judicials 0000211/2012 d'este Jutjat del Social, seguit a instàncies de Veronika Valentinova Merincheva, Kamen Iliev Grozdanov, Radkov Nedyalkov Nedyalko, Rafael Aparisi Candela, Raul García Rivera, Temenuzhka Ivaylova Naydenova, Anton Gochev Petrov, Emiliya Alekova Sabeva, Leven Isaev Marinov i Ventsislav Mitkov Petkov, contra l'empresa Escila Agropecuaria, SL, Lobrega Agrícola, SL, i More Than Fruits, SL, sobre ordinari, s'han dictat el dia de hui una interlocutòria i un decret, la part dispositiva dels quals s'adjunta:   
Interlocutòria   
«Part dispositiva   
Dispose: despatxar una orde general d'execució de sentència a favor de la part executant, Veronika Valentinova Merincheva, Kamen Iliev Grozdanov, Radkov Nedyalkov Nedyalko, Rafael Aparisi Candela, Raul García Rivera, Temenuzhka Ivaylova Naydenova, Anton Gochev Petrov, Emiliya Alekova Sabeva, Leven Isaev Marinov i Ventsislav Mitkov Petkov, contra Escila Agropecuaria, SL, Lobrega Agrícola, SL, i More Than Fruits, SL, part executada, de forma solidària, per l'import de 6.107,84 euros en concepte de principal, més altres 366,47 euros i 610,78 euros que es fixen provisionalment en concepte d'interessos que, si pertoca, puguen produir-se durant l'execució, i les costes d'esta, sense perjuí de la seua liquidació posterior.   
Esta interlocutòria, junt amb el decret que dictarà la secretària judicial i una còpia de la demanda executiva, seran notificats simultàniament a la part executada, tal com disposa l'article 553 de la Llei d'Enjudiciament Civil, i la part executada quedarà advertida als efectes mencionats en els raonaments jurídics tercer i quart d'esta resolució, i d'acord amb el que disposen els articles 251.2 i 239.3 de la Llei de Jurisdicció Social  
Notifiqueu al Fons de Garantia Salarial esta resolució, als efectes que disposa l'article 23.2 de la Llei de Jurisdicció Social.  
  
Contra esta interlocutòria es podrà interposar un recurs de reposició davant d'este òrgan judicial, en el termini dels tres dies hàbils següents al dia que es notifique. En el recurs, a més d'al·legar les possibles infraccions en què incórrega la resolució i el compliment o incompliment dels pressupostos i requisits processals exigits, es podrà presentar l'oposició a l'execució despatxada, adduint el pagament o el compliment documentalment justificat, la prescripció de l'acció executiva o altres fets impeditius, extintius o excloents de la responsabilitat que es pretenga executar, sempre que hagueren succeït després de la seua constitució del títol, i la compensació de deutes no s'admetrà com a causa d'oposició a l'execució.   
Si el recurrent no té la condició de treballador o beneficiari del règim públic de la Seguretat Social haurà de consignar la quantitat de 25 euros, en concepte de depòsit per a recórrer, en el compte de consignacions d'este Jutjat Social número 1 obert en Banesto, compte número 3052, havent d'indicar en el camp "Concepte" "Recurs", seguit del codi "30 social-reposició". Si l'ingrés es fa per mitjà de transferència bancària haurà d'incloure després del compte esmentat, separats per un espai, el "codi 30 social-reposició". Si efectua diversos pagaments en el mateix compte haurà d'especificar un ingrés per cada concepte, fins i tot si corresponen a altres recursos de la mateixa o distinta classe, indicant en el camp d'observacions la data de la resolució objecte de recurs utilitzant el format dd/mm/aaaa. N'estan exempts del pagament, en tot cas, el Ministeri Fiscal, l'Estat, les comunitats autònomes, les entitats locals i els organismes autònoms dependents d'estos.   
  
Així ho disposa i firma En done fe.   
El magistrat jutge o la magistrada jutgessa. La secretària judicial».   
Decret   
«Part dispositiva   
Amb vista a fer efectives les mesures concretes sol·licitades, dispose:  
Respecte a Lobrega Agrícola, SA:  
- Donar audiència al Fons de Garantia Salarial i a la part actora perquè en 15 dies puguen designar l'existència de nous béns susceptibles de trava.  
Respecte d'Escila Agropecuaria, SL, i More Than Fruits, SL:   
- Requerir Escila Agropecuaria, SL, i More Than Fruits, SL, a fi que, en el termini de tres dies hàbils, manifesten de manera detallada béns i drets suficients per a cobrir la quantia de l'execució, amb la indicació, si pertoca, de les càrregues i gravàmens, així com, en el cas d'immobles, si estan ocupats, per quines persones i amb quin títol; amb l'advertència que, en cas que no ho facen, podran ser sancionats, si més no, per desobediència greu, en el cas que no presenten la relació dels seus béns, que hi incloguen béns que no siguen seus, n'excloguen béns propis susceptibles d'embargament o no desvelen les càrregues i gravàmens que pesen sobre estos, i se'ls podran imposar també multes coercitives periòdiques.   
- Cal ajustar-se al resultat de l'esbrinament de béns dels executats en l'execució 210/2012.   
Notifiqueu-ho a les parts, fent-los saber que en aplicació del mandat que inclou l'article 53.2 de la Llei de Jurisdicció Social, en el primer escrit o compareixença davant de l'òrgan judicial, les parts o interessats, i si pertoca els professionals designats, han d'assenyalar un domicili i les dades completes per a practicar-los els actes de comunicació. El domicili i les dades de localització facilitats amb este fi tindran plens efectes i les notificacions que s'hi intenten practicar sense efecte seran vàlides fins que no siguen facilitades altres dades alternatives, i serà una càrrega processal de les parts i dels seus representants mantindre-les actualitzades. Així mateix, hauran de comunicar els canvis relatius al seu número de telèfon, fax, adreça electrònica o semblants, sempre que estos últims estiguen sent utilitzats com a instruments de comunicació amb el tribunal.   
Mode d'impugnació: contra esta resolució es pot interposar un recurs directe de revisió, que cal interposar davant d'este òrgan judicial, en el termini de tres dies hàbils següents al dia que es notifique, amb la indicació de la infracció que s'hi ha comés a parer del recurrent (article 186 Llei de Procediment Laboral). El recurrent que no tinga la condició de treballador o beneficiari de règim públic de la Seguretat Social haurà de fer un depòsit per a recórrer de 25 euros, en el compte número 3052 obert en Banesto, havent d'indicar en el camp "Concepte", la indicació de "Recurs" seguida del codi "31 social-revisió". Si l'ingrés es fa per mitjà de transferència bancària haurà d'incloure després del compte esmentat, separats per un espai amb la indicació "Recurs" seguida del "Codi 31 social-revisió". Si efectua diversos pagaments en el mateix compte haurà d'especificar un ingrés per cada concepte, fins i tot si corresponen a altres recursos de la mateixa o distinta classe, indicant en el camp d'observacions la data de la resolució objecte de recurs utilitzant el format dd/mm/aaaa. En queden exempts del pagament, en tot cas, el Ministeri Fiscal, l'Estat, les comunitats autònomes, les entitats locals i els organismes autònoms dependents d'estos.   
  
La secretària judicial».   
I perquè valga de notificació de forma legal a More Than Fruits, SL, en parador desconegut, expedisc esta cèdula perquè s'inserisca en el Diari Oficial de la Comunitat Valenciana.   
S'advertix el destinatari que les comunicacions següents es faran fixant una còpia de la resolució o de la cèdula al tauler d'anuncis de l'oficina judicial, llevat que la comunicació de les resolucions adopte la forma d'una interlocutòria o sentència, o si es tracta d'una citació a termini.  
  
Cartagena, 19 de setembre de 2012.- La secretària judicial: Rosa Elena Nicolás Nicolás.